Ο Στρατηγός **Μοχάμεντ Ουλντ Αμπντέλ Αζίζ** (Mohamed Ould Abdel Aziz, και **Muhammad Al-‘Aziz**, **Ould Abdelaziz**) είναι αξιωματικός του στρατού, ο οποίος ηγήθηκε δύο φορές πραξικοπημάτων στη Μαυριτανία. Ήταν Αρχηγός Κράτους και Κυβερνήσεως στην ισλαμική δημοκρατία από τις 6 Αυγούστου του 2008, οπότε και ανέτρεψε τον δημοκρατικά εκλεγμένο πρόεδρο Σίντι Ουλντ Σεΐχ Αμπνταλαχί ως το 2009. Μετά τις προεδρικές εκλογές του 2009 ανέλαβε πρόεδρος της χώρας. Επανεξελέγη πρόεδρος στις εκλογές του 2014 κυβερνώντας ως το 2019. Τον Ιανουάριο του 2014 ανέλαβε την προεδρία της Αφρικανικής Ένωσης για ένα έτος.

Βιογραφία
---------

Γεννήθηκε στο Ακζούτ στις 20 Δεκεμβρίου 1956 και κατατάχθηκε στο στρατό το 1977. Φοίτησε στη στρατιωτική ακαδημία του Μαρόκου και σύντομα αναρριχήθηκε στη στρατιωτική ιεραρχία. Δημιούργησε την επίλεκτη προεδρική φρουρά BASEP (Τάγμα για την Ασφάλεια του Προέδρου), που αποτέλεσε τη δύναμη που συνέλαβε τον πρόεδρο Αμπνταλαχί στο πραξικόπημα του 2008. Τον Ιούνιο του 2003 συνετέλεσε στην καταστολή ενός πραξικοπήματος και επίσης μιας στρατιωτικής εξέγερσης, ένα χρόνο μετά. Για τις υπηρεσίες του αυτές τιμήθηκε με το ανώτατο στρατιωτικό παράσημο της χώρας

Πραξικόπημα του 2005
--------------------

Στις 3 Αυγούστου του 2005 ο Πρόεδρος Μααούγια Ουλντ Σιντ Αχμέντ Τάγια ανατράπηκε σε στρατιωτικό πραξικόπημα από τους Ελί Ουλντ Μοχάμεντ Βαλ και τον τότε Συνταγματάρχη Αμπντέλ Αζίζ, διοικητή της προεδρικής φρουράς (Basep).
Την περίοδο εκείνη τον περιέγραφαν ως επικεφαλής μιας ομάδας Νασεριστών, δηλαδή παναραβικών εθνικιστών. Δυτικές πηγές έθεσαν υπό αμφισβήτηση τη δέσμευση του Αμπντέλ Αζίζ στη δημοκρατία.

Σε αντίθεση με αυτά, ο Τύπος στη Μαυριτανία επαινούσε τον Αμπντέλ Αζίζ για τη μείωση της κυριαρχίας του στρατιωτικού καθεστώτος από 24 σε 19 μήνες και για απόπειρα να μειωθεί η νοθεία στις εκλογές που θα διεξάγονταν.

Πραξικόπημα 2008
----------------

Στις 30 Αυγούστου του 2007 ο πρόεδρος Αμπνταλαχί διόρισε το Συνταγματάρχη Αμπντέλ Αζίζ ως αρχηγό της Προεδρικής Φρουράς (*Chef d'Etat-major particulier du Président de la République*)
Το Φεβρουάριο του 2008 ήταν προσωπικός απεσταλμένος του προέδρου στο βασιλιά του Μαρόκου. Επίσης, ο Στρατηγός πια Αμπντέλ Αζίζ ήταν διοικητής των δυνάμεων που συνέλαβαν τους Σαλαφιστές αντάρτες, δράστες της δολοφονίας 4 Γάλλων τουριστών στο Αλέγκ, τον Δεκέμβριο του 2007.

Τον Ιούνιο του 2008 κλιμακώθηκε η ένταση με τον πρόεδρο. Στις 4 Αυγούστου του 2008 έλαβε χώρα μαζική αποστασία μελών του κόμματος PNDD-ADIL, όταν 25 βουλευτές και 23 γερουσιαστές αποχώρησαν, με ενθάρρυνση του Στρατού και θεώρησαν τον πρόεδρο ανίκανο να κυβερνήσει.

Το πραξικόπημα εκδηλώθηκε τελικά στις 6 Αυγούστου του 2008 μετά την ανακοίνωση της αντικατάστασης του Αμπντέλ Αζίζ. Η πρώτη ανακοίνωση του Συμβουλίου του Κράτους που σχημάτισε η χούντα ήταν η ακύρωση του διατάγματος αυτού.

Στο μεταξύ, στρατιώτες της BASEP συνέλαβαν τον πρόεδρο Αμπνταλαχί, τον πρωθυπουργό και τον υπουργό Εσωτερικών, οι οποίοι τέθηκαν σε κατ' οίκον περιορισμό. Σχηματίστηκε προσωρινό στρατιωτικό συμβούλιο, με 14 μέλη.

Η χούντα απελευθέρωσε στις 11 Αυγούστου τον πρωθυπουργό και άλλους τρεις υψηλόβαθμους αξιωματούχους. Ωστόσο, ο πρόεδρος Αμπνταλαχί παρέμεινε σε κατ' οίκον περιορισμό. Ο Αμπντέλ Αζίζ γνωστοποίησε παράλληλα ότι θα ήταν υποψήφιος στις νέες προεδρικές εκλογές, οι οποίες θα διεξαχθούν στις 6 Ιουνίου.. Σε συνέντευξή του στο France24 το 2009, ο αρχηγός της χούντας δήλωσε ότι οι εκλογές θα γίνουν κανονικά και ότι μπορεί να είναι ο ίδιος υποψήφιος. Επίσης, ανακοίνωσε ότι θα παραιτηθεί από το αξίωμά του ως τις 22 Απριλίου. Τελικά παραιτήθηκε στις 15 Απριλίου και τον διαδέχθηκε ο Μπα Μαμαντού Μπαρέ.

### Προεδρικές εκλογές 2009

Ο Αμπντελ Αζίζ εξελέγη πρόεδρος της Ένωσης για τη Δημοκρατία κατά την συντακτική συνέλευση του κόμματος, στις 5 Μαΐου του 2009. Κατήλθε υποψήφιος στις προεδρικές εκλογές που διεξήχθησαν στις 18 Ιουλίου του 2009. Ο ίδιος εξέφρασε τη βεβαιότητα ότι θα κέρδιζε από τον πρώτο γύρο. Οι παρατηρητές ανέμεναν ότι ένας δεύτερος γύρος θα ήταν αναγκαίος. Τα πρώτα αποτελέσματα ανακοινώθηκαν στις 19 Ιουλίου και έδειχναν ότι με καταμετρημένο το 61,17% των ψήφων ο Αμπντέλ Αζίζ ήταν ο νικητής των εκλογών. Οι υποστηρικτές του άρχισαν να πανηγυρίζουν στους δρόμους του Νουακσότ. Οι Μπουλχέιρ, Ντάντα, Βαλ και Μεϊμού καταδίκασαν τα αποτελέσματα και έκαναν λόγο για νοθεία. Αργότερα την ίδια ημέρα, τα αποτελέσματα παρέμειναν αμετάβλητα με καταμετρημένο το 92% των ψήφων. Την ίδια ημέρα το υπουργείο Εσωτερικών ανακήρυξε νικητή των εκλογών τον Αμπντέλ Αζίζ, με ποσοστό 52,58% των ψήφων. Η ορκωμοσία του Αμπντέλ Αζίζ στην προεδρία έγινε στις 5 Αυγούστου του 2009.
Τον Οκτώβριο του 2012 τραυματίστηκε (στην κοιλιά ή στο χέρι) σε ατύχημα ή δολοφονική απόπειρα εναντίον του, καθώς οι πληροφορίες για το συμβάν συγκρούονται. Ο πρόεδρος οδηγήθηκε αρχικά σε στρατιωτικό νοσοκομείο της χώρας του όπου νοσηλεύτηκε για τα τραύματά του.

### Προεδρικές εκλογές 2014

Ο Αζίζ επανεξελέγη πρόεδρος με ποσοστό 80% των ψήφων από τον πρώτο γύρο των εκλογών, τον Ιούνιο του 2014. Η αντιπολίτευση δεν έλαβε μέρος στις εκλογές.

Την 1η Αυγούστου 2019 αντικαταστάθηκε από τον εκλεγμένο πρόεδρο στις εκλογές εκείνης της χρονιάς, τον Μοχάμετ Ουλντ Γκαζουανί.

Στις 9 Ιουλίου 2020, ο Μοχάμεντ Αμπντέλ Αζίζ έπρεπε να απαντήσει στη σύγκληση Κοινοβουλευτικής Εξεταστικής Επιτροπής για τη σύνταξη μιας «έκθεσης». Στη συνέχεια, η δικαιοσύνη της Μαυριτανίας άρχισε να βράζει σε έναν αγώνα ενάντια στο ρολόι για την κατασκευή του Ανώτατου Δικαστηρίου, εξουσιοδοτημένη να κρίνει μόνο τον πρόεδρο της δημοκρατίας σε περίπτωση μεγάλης προδοσίας.

Παραπομπές
----------

1. ↑  (Γερμανικά) *Munzinger Personen*. 00000027982. Ανακτήθηκε στις 9  Οκτωβρίου 2017.
2. ↑  justrichest.com/highest-paid-world-leaders/. Ανακτήθηκε στις 7  Σεπτεμβρίου 2021.
3. ↑  Ανακτήθηκε στις 29  Σεπτεμβρίου 2022.
4. ↑  Biographie du nouveau Président mauritanien Αρχειοθετήθηκε 2011-07-16 στο Wayback Machine. Taqadoumy - 6 Αυγούστου 2008 (Γαλλικά)
5. ↑  Ethan Zuckerman Mauritanians report on today's coup, 3 Αυγούστου 2005, Global Voices Online
6. ↑  Αναφέρθηκε από τον Boubacar N’Diaye στο Mauritania, August 2005: Justice and democracy, or just another coup?, African Affairs 2006 105(420):421-441.
7. ↑  Political transition in Mauritania: Assessment and horizons: Middle East/North Africa Report N°53 (EXECUTIVE SUMMARY). International Crisis Group, 24 Απριλίου 2005.
> "That Ould Mohamed Vall and Ould Abdel Aziz belong to the same tribal group, one which was highly privileged under the old regime, raises the question whether they truly intend to change its clientelist patterns and could fuel political tensions before long."
8. ↑  Biographie du nouveau Président mauritanien Αρχειοθετήθηκε 2011-07-16 στο Wayback Machine. Taqadoumy - 6 Αυγούστου 2008
9. ↑  Ould Abdel Aziz Chef d’état major particulier et Ould Mbarek médiateur de la république Αρχειοθετήθηκε 2009-08-14 στο Wayback Machine. Al-Akhbar, 30 Αυγούστου 2007
10. ↑  Revue de Presse des Quotidiens Remarque : La revue de presse de lundi intègre celles de samedi et de dimanche. Celles des jours fériés sont inclues dans la Revue du jour ouvré suivant. Αρχειοθετήθηκε 2008-09-02 στο Wayback Machine. 27 Φεβρουαρίου 2008
11. ↑  Washington Post, Reuters, Vincent Fertey and Ibrahima Sylla. Τετάρτη, 6 Αυγούστου 2008; 8:10 AM (EDT)
12. ↑  "Generals Seize Power in Mauritanian Coup" Αρχειοθετήθηκε 2008-08-10 στο Wayback Machine. The Media Line, 6 Αυγούστου 2008.
13. ↑  Fertey, Vincent (6 Αυγούστου 2008). «Mauritania forces stage coup after officers sacked». *The Washington Post*.. Ανακτήθηκε στις 6 Αυγούστου 2008. [*νεκρός σύνδεσμος*]
14. ↑  Mohamed, Ahmed (6 Αυγούστου 2008). «Mauritania army stages coup; junta takes charge». Associated Press.. Ανακτήθηκε στις 6 Αυγούστου 2008.
15. ↑  in.gr Αρχειοθετήθηκε 2008-08-13 στο Wayback Machine. *Ελεύθερος αφέθηκε από τους πραξικοπηματίες ο πρωθυπουργός της Μαυριτανίας* , 11 Αυγούστου 2008
16. ↑  AFP, Mauritania junta leader flags presidential bid, 9 Απριλίου 2009.
17. ↑  "Le parti de l'Union pour la République procède à l'élection de M. Mohamed Ould Abdel Aziz au poste de président"[*νεκρός σύνδεσμος*], AMI, 5 Μαΐου 2009 (Γαλλικά).
18. ↑  Pitman, Todd (18 Ιουλίου 2009). «Post-coup Mauritania election takes place». AP.. Ανακτήθηκε στις 18 Ιουλίου 2009. [*νεκρός σύνδεσμος*]
19. ↑  Hademine Ould Sadi, "Coup leader poised to win Mauritania election", AFP, 19 Ιουλίου 2009.
20. ↑  Pitman, Todd (19 Ιουλίου 2009). «Mauritanian parties claim fraud over poll results». AP.. Ανακτήθηκε στις 19 Ιουλίου 2009. [*νεκρός σύνδεσμος*]
21. ↑  Hademine Ould Sadi, "Junta leader declared Mauritania president", AFP, 19 Ιουλίου 2009.
22. ↑  Amir, Ahmed (14 Οκτωβρίου 2012). «Mauritania's president heads to France for treatment after shooting». *CNN*. .
23. ↑  «Mauritania President Abdelaziz shot». *BBC News*. 13 Οκτωβρίου 2012.. Ανακτήθηκε στις 13 Οκτωβρίου 2012.
24. ↑  «Mauritanian President Abdel Aziz easily re-elected in boycotted vote». Reuters. 23 Ιουνίου 2014. Αρχειοθετήθηκε από το πρωτότυπο στις 4 Απριλίου 2015. Ανακτήθηκε στις 23 Ιουνίου 2014.

Εξωτερικοί σύνδεσμοι
--------------------

* Political transition in Mauritania: Assessment and horizons. Middle East/North Africa Report N°53. International Crisis Group (ICG) 24 Απριλίου 2006.
* Mauritania army stages coup; junta takes charge. AHMED MOHAMED, Associated Press Writer, 6 Αυγούστου 2008.
* (Γαλλικά) INTERVIEW DU COLONEL MOHAMED OULD ABDEL AZIZ, membre du CMJD Maghreb Hebdo n°248 du 16 août 2005.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 182985753
* LCCN: no2011140052
* ISNI: 0000 0003 5627 9461
* GND: 1193734487
* SUDOC: 200362984

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Mohamed Ould Abdel Aziz  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |